Андрей Германов
Чудна мама

chitanka.info

— Дай на мама бузка,

мама да я схруска!

Аля кротко става, —

бузката подава.

— Дай ми друга бузка,

мама да я схруска!

Аля бузка дава,

пак се заиграва.

— Мамината птичка!

Дай още едничка!

Аля права става,

бузка не подава.

Тая чудна мама!

Вече е голяма,

я не знай, че никой

трета бузка няма!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.